Tvrđava Jezerski
<s>Tvrđava Jezerski nastala je u periodu Srednjeg vijeka na području općine Bosanska Krupa, Bosna i Hercegovina.</s><s>Tvrđava je proglašena za nacionalni spomenik Bosne i Hercegovine.</s>

<s>Lokacija 
Nalazi se na strmoj kosi pored naselja Jezerski.</s>

<s>Historija 
Prvi spomen grada pod nazivom Castrum Hiesera u historijskim izvorima potječe iz 1278. godine.</s><s>Tek u XVI vijeku navodi se da se nalazi u Zagrebačkoj županiji, u posjedu plemića Stjepana Nemčića (zvani Jezerski i Svičovići).</s><s>U tvrđavi bila je župna crkva Sv. Kuzme i Damjana u biskupiji kninskoj.</s>

<s>Osmanlije, pod vodstvom Ferhat-paša Sokolovića  osvojile su Cazin, Bužim i Jezerski 1576.</s><s>Gradskom posadom zapovijedao je dizdar.</s><s>Padom Castruma Hiesera pod osmanlijsku vlast, Nemčići su se preselili u Križevačku županiju, gdje i danas žive njihovi potomci.</s><s>Ugledavši se na njih, veliki broj porodica iz ovog mjesta se raselio, ali je većina ostala na svojim historijskim posjedima i prihvatila islam.</s>

<s>Godine 1687.godine hrvatski krajišnici spalili su grad Jezerski i grad Stinu.</s><s>U dokumentima je zabilježeno da je dizdar 1730. godine bio Mehmed-aga.</s>

<s>Po službeom popisu u gradu bila su 1833.godine 2 topa, a po austrijskom izvještaju iz 1834. godine, 4 topa.</s><s>Grad bio je u sastavu Krupske kapetanije.</s><s>Napušten je 1838.godine.</s>

<s>Opis 
Srednjovjekovni grad Jezerski spada u najjednostavnije i najmanje gradove u Pounju.</s><s>Ostaci starog utvrđenja posjeduju unutrašnju okruglu kulu visoku više od 20 metara, koja je ozidana debelim zidom i vanjsku kamenu ogradu ili bedem visok 4 metra s velikim vratima.</s><s>Na vanjskoj, isturenoj oplati kule, na visini 1,4 m iznad temelja, nalazi se ukrasna traka.</s><s>Vanjski promjer kule je 8 m i debljine zidova 1.8 m. Uz kulu je sagrađen mali obor kvadratne osnove, dužine stranica od oko 14 m. Od obora su sačuvana 3 fragmenta zida sa puškarnicama.</s><s>Mnogi elementi imaju sličnosti sa dijelovima unutrašnjeg utvrđenja u srednjovjekovnom gradu Bužimu (istovjetan način gradnje i oblik kule, koncepcija rasporeda spratova u kulama, oblici puškarnica i artiljerijskih otvora).</s>

<s>Jezerski je utvrđen vanjskim bedemom dimenzija 55x30 m koji su podigle Osmanlije.</s><s>Unutar bedema nalaze se [džamija] i jedna stara zgrada.</s><s>Tačan datum izgradnje džamije nije poznat, ali se predpostavlja da je iz 19. vijeka.</s><s>Vanjski gabariti su cca 7.80x9.50 m+2x7.80 m (trijem) sa korisnom površinom cca 94 m2.</s><s>Džamija je pokrivena strmim četverovodnim krovom iz čijeg središta izlazi drvena munara.</s><s>Krovna konstrukcija je drvena, a kao pokrov je primijenjen dvostruko falcovani crijep.</s><s>Džamije je u dosta lošem stanju i van funkcije je od 1992. godine.</s>

<s>U toku 2016. izvršeni su prvi radovi na obnovi tvrđave, džamije i Crnića kuće.</s>

<s>Literatura 
 Ćiro Truhelka, Naši gradovi.</s><s>Naklada knjižare J. Studnička i dr. Sarajevo, 1904.</s><s>Hamdija Kreševljaković, Prilozi povijesti bosanskih gradova pod turskom upravom.</s><s>Prilozi za orijentalnu filologiju i istoriju jugoslovenskih naroda pod turskom vladavinom, br.</s><s>II, Sarajevo, 1952.</s><s>Hamdija Kreševljaković, Naše starine 1953 - Stari bosanski gradovi
 Marko Vego, Naselja srednjovjekovne bosanske države.</s><s>Svjetlost, Sarajevo 1957.</s><s>Marko Popović, Srednjovjekovne tvrđave u Bosni i Hercegovini.</s><s>Zbornik za istoriju Bosne i Hercegovine 1, Srpska akademija nauka i umetnosti.</s><s>Beograd 1995, 33-55.</s>

<s>Reference</s>

<s>Vanjski linkovi</s>

<s>Zvanična stranica općine Bosanska Krupa 
 Zvanična stranica komisije nacionalnih spomenika Bosne i Hercegovine</s>

<s>Nacionalni spomenici u Bosanskoj Krupi
Tvrđave u Bosni i Hercegovini</s>

